Ο **Γιούκιο Χατογιάμα** (ιαπωνικά: 鳩山由紀夫‎‎), γενν. 11 Φεβρουαρίου 1947) είναι πολιτικός από την Ιαπωνία. Διετέλεσε ηγέτης του Δημοκρατικού Κόμματος της Ιαπωνίας (DPJ) και πρωθυπουργός, από το 2009 ως το 2010. Μέλος της Βουλής των Αντιπροσώπων στην 9η εκλογική περιφέρεια του Χοκάιντο, διορίστηκε πρωθυπουργός μετά τη νίκη του κόμματός του στις βουλευτικές εκλογές τον Αύγουστο του 2009. Ανέλαβε καθήκοντα στις 16 Σεπτεμβρίου του 2009. Εξαιτίας της περίεργης κόμμωσής του και του εκκεντρικού του τρόπου, είναι γνωστός στους υποστηρικτές του και στην αντιπολίτευση ως "ET" ή "The Alien", παρωνύμιο, το οποίο οφείλεται, σύμφωνα με τη σύζυγό του, στη διαφορά του από τους πολιτικούς του παρελθόντος.

Πρώτα χρόνια και οικογένεια
---------------------------

Ο Ισίρο Χατογιάμα με τα δυο εγγόνια του, το Γιούκιο και τον Κούνιο.
Κατάγεται από σημαντική πολιτική οικογένεια , αποκαλούμενη και "Οικογένεια Κένεντι της Ιαπωνίας."

Γεννήθηκε στο Τόκιο στις 11 Φεβρουαρίου του 1947. Ο προπάππος του από την πλευρά του πατέρα του, Καζούο Χατογιάμα υπήρξε πρόεδρος της Βουλής των Αντιπροσώπων της Δίαιτας της Ιαπωνίας από το 1896 ως το 1897. Η προγιαγιά του, Χαρούκο Χατογιάμα, ήταν συνιδρύτρια του σημερινού Γυναικείου Πανεπιστημίου του Κιορίτσου. Ο παππούς του από την πλευρά του πατέρα του , Ισίρο Χατογιάμα, ήταν ιδρυτής και πρώτος πρόεδρος του Δημοκρατικού Κόμματος της Ιαπωνίας τη δεκαετία του 1950. Μάλιστα αποκατέστησε τις διπλωματικές σχέσεις της χώρας του με τη Σοβιετική Ένωση, γεγονός που είχε αποτέλεσμα την ένταξη της Ιαπωνίας στον ΟΗΕ.
Ο Χατογιάμα είναι γιος του υπουργού εξωτερικών Ιισίρο Χατογιάμα, ενώ η μητέρα του, Γιασούκο, είναι κόρη του Σοζίρο Ισιμπάσι, ιδρυτή της Bridgestone Corporation και κληρονόμος της περιουσίας του τελευταίου. Ο νεότερος από τα αδέρφια του, Κούνιο Χατογιάμα υπηρέτησε στο υπουργείο εσωτερικών και επικοινωνιών επί πρωθυπουργίας του Τάρο Άσο ως τις 12 Ιουνίου του 2009.

Ο Χατογιάμα αποφοίτησε από το πανεπιστήμιο του Τόκιο το 1969 και έλαβε διδακτορικό τίτλο πολιτικού μηχανικού το 1976 από το πανεπιστήμιο του Στάνφορντ. Αργότερα εργάστηκε ως βοηθός ερευνητή στο Τεχνολογικό Ινστιτούτο του Τόκιο και επίκουρος καθηγητής στο Πανεπιστήμιο Σενσού. Ενώ σπούδαζε στο Στάνφορντ, συναντήθηκε με την μετέπειτα σύζυγό του, Μιγιούκι Χατογιάμα. Παντρεύτηκαν το 1975 οπότε εκείνη πήρε διαζύγιο από τον προηγούμενό της σύζυγο. Ο Κιισίρο, γιος τους, είναι επισκέπτης ερευνητής στο Κρατικό Πανεπιστήμιο της Μόσχας.

Πολιτική καριέρα
----------------

Εξελέγη βουλευτής το 1986 στην 38η εκλογική περιφέρεια του Χοκάιντο με το κυβερνών LDP. Το 1993 έφυγε από το LDP και ίδρυσε το Νέο Κόμμα Σακιγκάκε μαζί με άλλους πολιτικούς. Αποχώρησε όμως μαζί με τον Ναότο Καν και προσχώρησε στο νεοϊδρυθέν Δημοκρατικό Κόμμα της Ιαπωνίας. Το εν λόγω κόμμα είχε ιδρυθεί το 1996 από τον Χατογιάμα και τον αδερφό του Κούνιο, με χρήματα από την περιουσία της μητέρας τους, Γιασούκο. Ο Κούνιο έφυγε από το κόμμα και έγινε ξανά μέλος του Φιλελεύθερου Δημοκρατικού Κόμματος (LDP). Το 1998 το κόμμα του Γιούκιο Χατογιάμα συγχωνεύτηκε με άλλα αντιπολιτευόμενα κόμματα.

Ο Χατογιάμα έγινε πρόεδρος του κόμματος και αρχηγός της αντιπολίτευσης από το 1999 ως το 2002, οπότε παραιτήθηκε αναλαμβάνοντας την ευθύνη για τη σύγχυση που είχε προκληθεί εξαιτίας φημών περί συγχώνευσης του κόμματος σε άλλα κόμματα. Υπήρξε γενικός γραμματέας του Δημοκρατικού Κόμματος πριν διαδεχθεί τον Οζάουα στην ηγεσία του κόμματος μετά την παραίτηση του τελευταίου, στις 11 Μαΐου του 2009. Κέρδισε την εκλογή με 124 ψήφους επί συνόλου 219 στην ψηφοφορία στις 16 Μαΐου του 2009, νικώντας τον αντίπαλό του, Κατσούγια Οκάντα.

Στις 16 Σεπτεμβρίου του 2009 η Βουλή ενέκρινε το διορισμό του Χατογιάμα στην πρωθυπουργία, με 327 υπέρ επί συνόλου 480 βουλευτών έναντι 119 , οι οποίοι ψήφισαν υπέρ του Μασατόσι Ουακαμπαγιάσι, υποψήφιου του Φιλελεύθερου Δημοκρατικού Κόμματος. Την ίδια ημέρα ο νέος πρωθυπουργός ανέλαβε καθήκοντα.

Στις 31 Μαΐου 2010, λίγο μετά τη συμφωνία με τις ΗΠΑ για διατήρηση της αμερικανικής βάσης στην Οκινάουα, το Σοσιαλδημοκρατικό Κόμμα αποχώρησε από την κυβέρνηση σε ένδειξη διαμαρτυρίας. Ως αποτέλεσμα, ο πρωθυπουργός Χατογιάμα παραιτήθηκε στις 2 Ιουνίου και δυο ημέρες μετά εξελέγη διάδοχός του ο Ναότο Καν.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. hatoyama-yukio.
2. ↑  (Γερμανικά) *Munzinger Personen*. 00000023117. Ανακτήθηκε στις 9  Οκτωβρίου 2017.
3. ↑  www.asianews.it/index.php?l=en&art=16529.
4. ↑  Ανακτήθηκε στις 5  Ιουλίου 2019.
5. ↑  japanese.joins.com/JArticle/299819.
6. ↑  Reuters, Thomson (2009-09-01). «Japan's Hatoyama: may form cabinet on Sept. 16 or 17». *Reuters*.. Ανακτήθηκε στις 2009-09-01.
7. ↑  «New Japan PM earned alien name, wife says». *Brisbane Times*. 2009-08-31.. Ανακτήθηκε στις 2009-09-01.
8. ↑  Willacy, Mark (2009-09-01). «New Japan PM earned alien name, wife says».  *ABC News (Australia)*.. Ανακτήθηκε στις 2009-09-01.
9. 1 2 3  Suzuki, Miwa (2009-08-24). «Japan's first lady hopeful an outgoing TV lifestyle guru». *Agence France-Presse* (France 24). Αρχειοθετήθηκε από το πρωτότυπο στις 2010-01-05.. Ανακτήθηκε στις 2009-08-31. , Hayashi, Yuka (1 Αυγούστου 2009). «Japan's Hatoyama Sustains Family Political Tradition». Wall Street Journal (WSJ).
10. 1 2 3 4 5 6  Takahashi, Kosuke (29 Αυγούστου 2009). «Japan on the brink of a new era». Asia Times. Αρχειοθετήθηκε από το πρωτότυπο στις 2 Οκτωβρίου 2009. Ανακτήθηκε στις 8 Σεπτεμβρίου 2009.
11. 1 2  «Yukio Hatoyama». *The Democratic Party of Japan*. Αρχειοθετήθηκε από το πρωτότυπο στις 7 Αυγούστου 2007. Ανακτήθηκε στις 8 Σεπτεμβρίου 2009.
12. ↑  «Hatoyama Wins Election to Head Japan’s Biggest Opposition Party». Bloomberg News. 2009-05-16.. Ανακτήθηκε στις 2009-05-16.
13. ↑  «Ο Χατογιάμα πρωθυπουργός της Ιαπωνίας». Έθνος. 16 Σεπτεμβρίου 2009. Αρχειοθετήθηκε από το πρωτότυπο στις 1 Σεπτεμβρίου 2009. Ανακτήθηκε στις 16 Σεπτεμβρίου 2009.
14. ↑  «Αποχώρηση SDP από ιαπωνική κυβέρνηση». Καθημερινή. 1 Ιουνίου 2010. Αρχειοθετήθηκε από το πρωτότυπο στις 7 Δεκεμβρίου 2011. Ανακτήθηκε στις 1 Ιουνίου 2010.

Αναφορές
--------

* Itoh, Mayumi. (2003). *The Hatoyama Dynasty: Japanese Political Leadership through the Generations,* New York: Palgrave Macmillan. 10-ISBN 1-4039-6331-2; 13-ISBN 978-1-4039-6331-4; OCLC 248918078

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιούκιο Χατογιάμα** |

* Επίσημος ιστότοπος (Ιαπωνικά)
* Washington Post: Likely Japanese PM Hardly a Natural Politician
* HATOYAMA in NYT on his preferred economic model for Japan, its role between increased chinese importance and decreased us-american importance in the future and his aim of regional integration in east asia

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 110028186
* LCCN: n84127893
* ISNI: 0000 0000 8464 4276
* GND: 1137587652
* BIBSYS: 90225054
* NDL: 00618156
* CiNii: DA02865502

 |

 |

|  |  |
| --- | --- |
| 

|  |
| --- |
| * Πύλη:Ιαπωνία
* Πύλη:Βιογραφίες
 |

 |